पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली के सिंघु बॉर्डर पर कृषि कानूनों के खिलाफ धरना दे रहे अमृतसर के गांव तोलेनंगल के किसान गुरमेल सिंह की बीते दिन अचानक हालत बिगड़ गई। उन्हें रविवार को किसान यूनियन के नेता घर ला रहे थे। इसी बीच उनकी मौत हो गई। कीर्ति किसान यूनियन के नेता धनवंत सिंह खतराई कलां ने बताया कि गुरमेल सिंह अपने साथियों सहित 16 अप्रैल को सिंघु बॉर्डर पर गया था।
तभी से वह बढ़-चढ़ कर धरने में हिस्सा ले रहा था, मगर बीते दिन अचानक उसकी सेहत बिगड़ गई। उसे निजी अस्पताल में दाखिल करवाया। इलाज से उसकी हालत में सुधार होने पर रविवार को उसेे घर रवाना किया गया, लेकिन दोपहर बाद घर पहुंचते ही उसकी तबीयत फिर खराब हो गई। इससे पहले कि घर वाले कुछ कर पाते उसने दम तोड़ दिया। धनवंत सिंह ने बताया कि गुरमेल सिंह के शव का पोस्टमॉर्टम के बाद अंतिम संस्कार कर दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn